**Ekonomikos, finansų ir biudžeto komitetui**

**INFORMACIJA APIE SOCIALINIŲ PASLAUGŲ KAINŲ**

**NUSTATYMO TVARKĄ IR ŠIŲ PASLAUGŲ TEIKĖJUS**

**Plungės rajono savivaldybė** (toliau – Savivaldybė) vadovaudamasi **Socialinių paslaugų finansavimo ir lėšų apskaičiavimo metodikos**, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (toliau - Finansavimo Metodika) 32 punktu, **nustato maksimalų socialinės globos ir socialinės priežiūros paslaugų išlaidų finansavimo savo teritorijos gyventojams dydį.**

**Skaičiavimo metodikos dėl maksimalaus socialinės globos ar socialinės priežiūros išlaidų finansavimo dydžio nustatymo nėra.** Socialinių paslaugų išlaidų finansavimo dydis **priklauso** nuo **asmens finansinių galimybių mokėti už socialines paslaugas,** įvertintų vadovaujantis Mokėjimo už socialines paslaugas tvarkos aprašu.

Maksimalius socialinės globos ir socialinės priežiūros paslaugų išlaidų finansavimo dydžius teikiame tvirtinti, atsižvelgdami į Socialinių paslaugų priežiūros departamente skelbiamas vidutines socialinių paslaugų kainas Lietuvoje ir į socialinių paslaugų teikėjų: Savivaldybės biudžetinių įstaigų, kitų socialinių paslaugų teikėjų ar įstaigų, kuriose yra apgyvendinti Plungės rajono gyventojai ir su kuriomis Savivaldybė yra sudariusi lėšų kompensavimo sutartis jų teikiamoms paslaugoms finansuoti, kainas ir patvirtintą Savivaldybės biudžetą.

Kiekvienais metais įvairaus pavaldumo įstaigos informuoja Savivaldybę apie socialinių paslaugų kainų pokyčius jų įstaigose.

Socialinių paslaugų įstaigos teikiamų socialinių paslaugų kainas apskaičiuoja vadovaujantis Finansavimo metodika: skaičiuojant socialinės globos kainas, socialinių paslaugų įstaigos vadovaujasi Finansavimo metodikos IV dalimi, kurioje nustatytos galimų išlaidų rūšys socialinių paslaugų teikimui, jų naudojimo proporcijos. Skaičiuojant socialinės priežiūros paslaugų kainas įstaigos vadovaujasi minėta metodika ir atsižvelgdamos į konkrečios socialinės paslaugos rūšies organizavimo išlaidas, šių išlaidų efektyvų panaudojimą ir socialinių paslaugų teikimo Savivaldybės teritorijoje ypatumus. Socialinių paslaugų rūšis apibrėžia Socialinių paslaugų katalogas. Įstaigų socialinių paslaugų kainos apskaičiuojamos ir pateikiamos tvirtinti pagal visiems metams reikalingą lėšų poreikį.

**Paslaugos kaina susideda ir *bendrosios* lėšų dalies ir *kintamosios* lėšų dalies.**

|  |  |
| --- | --- |
| ***Bendroji*** yra pastovi visoms socialinės globos rūšims (Ją sudaro šios išlaidos: administracinio, ūkinio ir aptarnaujančio personalo DU, VSDF įmokos, darbdavių soc. parama pinigais, kvalifikacijos kėlimo ir komandiruočių išlaidos, išlaidos kitoms prekėms (kanceliarinės prekės, spaudiniai ir kitos prekės, susijusios su įstaigos administravimu) transporto išlaidų dalis, tiesiogiai nesusijusi su socialinės globos teikimu ir kitos išlaidos). | ***Kintamoji*** kinta ir priklauso nuo socialinės globos rūšies ir socialinės globos paslaugų gavėjų (Ją sudaro šios išlaidos: profesinių grupių, susijusių su paslaugų teikimu DU ir kt., maitinimo, medikamentų, patalynės, aprangos, transporto išlaidos ir kitos išlaidos prekėms ir paslaugoms susijusioms su paslaugos gavėjo poreikiais (slaugos, techninės pagalbos priemonės ir kt.) |

Socialinės įstaigos pagal paslaugos gavėjų apimtis turi turėti reikiamą personalą, kuris numatytas tos paslaugos rūšies normatyvais.

Finansavimo metodikos 20 punkte nustatyta, kad finansuojamų socialinių paslaugų kainą socialinių paslaugų įstaigos nustato, derindamos ją su socialinių paslaugų įstaigos savininko teises ir pareigas įgyvendinančia institucija.

**Šiuo metu Savivaldybėje yra perkamos ir finansuojamos šios socialinės paslaugos šiomis kainomis:**

1. Plungės rajono savivaldybės tarybos 2022 m. lapkričio 24 d. sprendimu Nr. T1-250 „Dėl socialinių paslaugų kainų Plungės rajono savivaldybėje nustatymo“ (aktuali redakcija 2023-12-21 Nr. T1-339) yra patvirtintos Savivaldybės Plungės socialinių paslaugų centro ir Plungės krizių centro teikiamų socialinių paslaugų kainos, taip pat kitose įstaigose teikiamų socialinių paslaugų vienam asmeniui kainos.

Nustatyti ir patvirtinti maksimalius socialinių paslaugų išlaidų finansavimo dydžiai Plungės rajono gyventojams Savivaldybės biudžetinėse įstaigose taikomi Savivaldybės finansuojamose kitose ir (ar) akredituotas paslaugas teikiančiose įstaigose.

**Plungės socialinių paslaugų centre:**

1.1.transporto organizavimo paslauga – 0,74 Eur už km;

1.2. maitinimo organizavimas: centro lankytojams - nuo 2,50 iki 4,00 Eur per dieną;

pietūs labdaros valgykloje - 2,50 Eur per dieną;

1.3. pagalba į namus – 11,14 Eur už valandą;

1.4. socialinių įgūdžių ugdymas, palaikymas ir (ar) atkūrimas centre – nuo 4,29 Eur iki 4,76 Eur už valandą;

1.5. dienos socialinė globa centre – nuo 6,82 iki 7,32 Eur už valandą;

1.6. dienos socialinė globa asmens namuose – 12,82 Eur už valandą;

1.7. palydėjimo paslauga jaunuoliams (su apgyvendinimu) – 8,33 Eur už parą;

1.8. intensyvi krizių įveikimo pagalba (su apgyvendinimu) – 21,45 Eur už parą;

1.9. pagalba globėjams (rūpintojams), budintiems globotojams, įtėviams ir šeimynų steigėjams, dalyviams ar besirengiantiems jais tapti – 10,78 Eur už valandą;

1.10. trumpalaikė/ilgalaikė socialinė globa Bendruomeniniuose vaikų globos namuose – 75,57 Eur už parą;

**Plungės krizių centre:**

1.11. laikinas apnakvindinimas – 16,34 Eur už parą;

1.12 apgyvendinimas nakvynės namuose – 16,34 Eur už parą;

**Kitose akredituotas paslaugas teikiančiose įstaigose**:

1.13. apgyvendinimas apsaugotame būste – 835,00 Eur per mėnesį;

1.14. vaikų dienos socialinė priežiūra vaiko su negalia ir (ar) specialiaisiais ugdymosi poreikiais – 85 Eur, kitų vaikų – 40 Eur per mėnesį;

1.15. socialinės reabilitacijos neįgaliesiems bendruomenėje – 19,25 Eur per mėnesį.

2. Plungės rajono savivaldybės tarybos 2023 m. sausio 26 d. sprendimu Nr. T1-15 „Dėl viešojoje įstaigoje Plungės rajono savivaldybės ligoninėje teikiamų socialinės globos paslaugų ir jų kainų nustatymo“ yra patvirtintos Plungės ligoninėje teikiamos trumpalaikės socialinės globos paslaugų įstaigoje ir laikino atokvėpio paslaugų kainos.

2.1. senyvo amžiaus asmeniui – 1290 Eur per mėnesį;

2.2. suaugusiam asmeniui su negalia – 1300 Eur per mėnesį;

2.3. senyvo amžiaus asmeniui ir suaugusiam asmeniui su sunkia negalia – 1480 Eur per mėnesį.

3. Plungės rajono savivaldybės tarybos 2022 m. birželio 23 d. sprendimu Nr. T1-159 „Dėl Plungės specialiojo ugdymo centro teikiamų socialinių paslaugų kainų nustatymo“ yra patvirtintos Plungės specialiojo ugdymo centro Dienos socialinės globos centre vaikams teikiamos dienos socialinės globos paslaugų ir laikino atokvėpio paslaugų kainos.

3.1. dienos socialinė globa vaikui su negalia - 826,64 Eur per mėnesį, 4,49 Eur už valandą;

3.2. dienos socialinė globa vaikui su sunkia negalia - 1177,10 Eur per mėnesį, 7,04 Eur už valandą;

3.3. dienos socialinė globa suaugusiam asmeniui su sunkia negalia - 1058,32 Eur per mėnesį, 6,33 Eur už valandą;

3.4. laikinas atokvėpis vaikui ir suaugusiam asmeniui su sunkia negalia - 58,83 Eur už parą

3.5.laikinas atokvėpis vaikui su negalia - 42,02 Eur už parą.

4. Plungės rajono savivaldybės tarybos 2023 m. sausio 26 d. sprendimu Nr. T1-14 „Dėl maksimalių socialinės globos paslaugų Plungės rajono savivaldybės gyventojams finansavimo išlaidų dydžių patvirtinimo“ yra patvirtinti maksimalūs trumpalaikės ir ilgalaikės socialinės globos paslaugų vienam gyventojui išlaidų finansavimo dydžiai:

4.1. trumpalaikė ir ilgalaikė socialinė globa senyvo amžiaus asmeniui, suaugusiam asmeniui su negalia ir vaikui su negalia socialinės globos įstaigose – iki 27 bazinės socialinės išmokos dydžio (toliau – BSI) per mėnesį; (iki 1485 Eur/mėn.)

4.2. trumpalaikė ir ilgalaikė socialinė globa senyvo amžiaus asmeniui su sunkia negalia, suaugusiam asmeniui su sunkia negalia ir vaikui su sunkia negalia socialinės globos įstaigose – iki 30 BSI per mėnesį; (iki 1650 Eur/mėn.)

4.3. trumpalaikė ir ilgalaikė socialinė globa senyvo amžiaus asmeniui, suaugusiam asmeniui su negalia ir vaikui su negalia grupinio gyvenimo namuose – iki 30 BSI per mėnesį; (iki 1650 Eur/mėn.)

4.4. trumpalaikė ir ilgalaikė socialinė globa senyvo amžiaus asmeniui, suaugusiam asmeniui su sunkia negalia ir vaikui su sunkia negalia grupinio gyvenimo namuose – iki 32 BSI per mėnesį. (iki 1760 Eur/mėn.)

BSI – bazinis socialinės išmokos dydis (1BSI) 2023-01-01 – 49 Eur, nuo 2024-01-01 - 55 Eur

**Pateikiama informacija, kaip keitėsi socialinės globos kainos socialinės globos įstaigose 2023–2024 metais:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Globos namai |  | Savivaldybės  biudžeto lėšos /  asmenys su negalia / | | | Valstybės biudžeto lėšos  /asmenys su sunkia negalia/ | | |
| Kaina  /Eur/mėn. | Skirtumas | Asmenų  skaičius  2024-03 | Kaina  /Eur/  mėn. | Skirtumas | Asmenų skaičius  2024-03 |
| 1 | Plungės parapijos senelių globos namai | 2023  **2024** | 1110  **1250** | 140 | 6 | 1450  **1655** | 205 | 24 |
| 2 | Žemaičių Kalvarijos Caritas skyriaus globos namai | 2023  **2024** | 1160  **1330** | 170 | 2 | 1360  **1560** | 200 | 21 |
| 3 | Rietavo parapijos senelių globos namai | 2023  **2024** | 1185  **1405** | 220 | 7 | 1340  **1590** | 250 | 28 |
| 4 | Kvėdarnos parapijos senelių globos namai | 2023  **2024** | 1170 | X | 0 | 1370  **1520** | 150 | **2** |
| 5 | Stonaičių socialinės globos namai | 2023  **2024** | 1140  **1180** | 40 | 12 | 1260  **1310** | 50 | 15 |
| 6 | Dūseikių socialinės globos namai | 2023  **2024** | 1180  **1230** | 50 | 5 | 1320  **1350** | 30 | 7 |
| 7 | Padvarių  socialinės globos namai | 2023  **2024** | 1210  **1260** | 50 | 1 | 1350  **1375** | 25 | 2 |
| 8 | Ventos socialinės globos namai | 2023  **2024** | 1330 | X | 0 | 1450  **1470** | 20 | 1 |
| 9 | Specialieji socialinės globos namai  ,,Tremtinių namai“ | 2023  **2024** | 1320 | X | 0 | 1470  **1530** | 60 | 2 |
| 10 | Suvalkijos socialinės globos namai | 2023  **2024** | 1200  **1220** | 20 | 1 | 1340 | X | 0 |
| 11 | Viliaus Gaigalaičio socialinės globos namai | 2023  **2024** | 1292  **1391** | 99 | 2 | 1453 | X | 0 |
| 12 | VšĮ Antavilių pensionatas | 2023  **2024** | 1400 | X | 0 | 1510  **1664** | 154 | 1 |
| 13 | UAB „Pajūrio senelių namai“ | 2023  **2024** | 1400 | X | 0 | 1450  **1600** | 150 | 1 |
| 14 | VšĮ Šv. Domininko namai | 2023  **2024** | X | X | 0 | 1125,42  **1590** | 464 | 1 |
| 15 | VšĮ Muniškių globos namai | 2023  **2024** | 1280 | X | 0 | 1460  **1540** | 80 | 1 |
| 16 | VšĮ Senjorų dvaras | 2023  **2024** | 1300  **1430** | 130 | 1 | 1575 | X | 0 |
| 17 | VšĮ Sveikatos fondas | 2023  **2024** | 1400 | X | 0 | 1500  **1550** | 50 | 2 |
| 18 | VšĮ Ylakių globos namai | 2023  **2024** | 1350 | X | 0 | 1550  **1550** | 0 | 1 |
| 19 | UAB ,,Kitada“ Varputėnų globos namai | 2023  **2024**  **2024/03** | 1537  1702 | 165 | 0 | 1689  **2263**  **1870** | 574  181 | 1 |
| 20 | VšĮ Senjorų namai ,,Pušelė“ | 2023  **2024** | 1380  **1570** | 190 | 1 | 1650 | X | 0 |
| 21 | BĮ Dienos veiklos centras  Salantų padalinys | 2023/  **2024** | 900 | 0 | x | **1100** | 0 | 2 |
| 22 | VšĮ Plungės rajono savivaldybės ligoninė | 2023/  **2024** | **1300** | 0 | 11\* | **1480** | 0 | 21\* |
| 23 | BĮ Klaipėdos sutrikusio vystymosi kūdikių namai | 2023  **2024** | 1456 | X | 0 | 842\*\*  **1710** | 868 | 1 |

\**Socialinės globos paslaugų gavėjai per metus*

*\*\* Kaina buvo nuo 2015 metų*

**Vidutinė finansuojama trumpalaikės/ilgalaikės socialinės globos paslaugos kaina asmenims su negalia institucijoje 2024 m. – 1324 Eur/mėn.**

**Vidutinė finansuojama trumpalaikės/ilgalaikės socialinės globos paslaugos kaina asmenims su sunkia negalia institucijoje 2024 m. – 1563 Eur/mėn.**

Pateikiama informacija, kaip keitėsi socialinės globos kainos grupinio gyvenimo namuose (GGN) 2023–2024 metais:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | GGN |  | Savivaldybės  biudžeto lėšos /  asmenys su negalia / | | | Valstybės biudžeto lėšos  /asmenys su sunkia negalia/ | | |
| Kaina  /Eur/mėn. | Skirtumas | Asmenų  skaičius  2024-03 | Kaina  /Eur/  mėn. | Skirtumas | Asmenų skaičius  2024-03 |
| 1 | Padvarių | 2023  **2024** | 1330  **1380** | 50 | 1 | 1440 | X | 0 |
| 2 | VšĮ Vaikystės aitvarai | 2023/**2024** | 1637 | 0 | 0 | **1752** | 0 | 1 |

**Vidutinė finansuojama trumpalaikės/ilgalaikės socialinės globos paslaugos kaina asmenims su negalia GGN 2024 m. – 1380 Eur./mėn.**

**Vidutinė finansuojama trumpalaikės/ilgalaikės socialinės globos paslaugos kaina asmenims su sunkia negalia GGN 2024 m. – 1752 Eur./mėn.**

**................................................................................................................................................................**

**Plungės rajono savivaldybėje 8 įstaigoms suteikta akreditacija teikti akredituotą socialinę priežiūrą – vaikų dienos socialinę priežiūra:**

1. VšĮ „Plungės Cyrulis“ – 30 akredituotų vietų;

2. VšĮ „Šateikių vaikų dienos centras“ – 32 akredituotos vietos;

3. VšĮ „ Vilties vėrinėliai“ – 30 akredituotų vietų.

4. VšĮ „Edukacija kitaip“ – 20 akredituotų vietų.

5. VšĮ „Vaikų ugdymas“ „DraugAuk“ – 18 akredituotų vietų.

6. VšĮ „Vaikų ugdymas“ „Mes“ – 17 akredituotų vietų.

7. Asociacijai Plungės rajono Stalgėnų seniūnijos šeimų bendruomenei „Gija“ – 25 akredituotos vietos.

8. Asociacijai „Varkalių bendruomenė“ – 25 akredituotos vietos.

Vaikų dienos socialinės priežiūros akredituotų paslaugų teikimas vykdomas vadovaujantis Lietuvos Respublikos socialinės apsaugos ir darbo ministro 2024 m. sausio 17 d. įsakymo Nr. A1-45 „Dėl Lietuvos Respublikos socialinės apsaugos ir darbo ministro 2020 m. gruodžio 8 įsakymo Nr. A1-1232 „Dėl savivaldybių administracijoms skirtų valstybės biudžeto lėšų, akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimu 4 ir 5 punktais.

5. Kiekvienai socialinių paslaugų įstaigai, kuriai suteikta teisė teikti akredituotą vaikų dienos socialinę priežiūrą, kurios duomenys įvesti į SPIS ir metams skiriama,

kurioje yra nuo **10 iki 15 vietų,** po **18 300 eurų,**

kurioje yra nuo **16 iki 25 vietų, – po 19 100 eurų,**

kurioje yra nuo **26 iki 35 vietų, – po 20 100 eurų,**

kurioje yra nuo **36 iki 45 vietų, – po 21 100 eurų,**

kurioje yra **46 vietos ir daugiau, – po 22 100 eurų.**

6. Savivaldybė, suteikusi socialinių paslaugų įstaigoms teisę teikti akredituotą vaikų dienos socialinę priežiūrą, Tvarkos aprašo 4 punkte nurodytas lėšas turi pervesti akredituotą socialinę priežiūrą teikiančioms socialinių paslaugų įstaigoms (jeigu savininko teises ir pareigas įgyvendina ne savivaldybės administracija, – pagal valstybės biudžeto lėšų, skirtų akredituotai vaikų dienos socialinei priežiūrai organizuoti, teikti ir administruoti, skyrimo ir pervedimo sutartis),

**2024 metais kiekvieno vaiko su negalia ir (ar) vaiko, turinčio specialiųjų ugdymosi poreikių,** dienos socialinės priežiūros paslaugoms finansuoti skirdama **ne mažesnę nei 1,5 bazinės socialinės išmokos dydžio (toliau – BSI) sumą per mėnesį, kitiems vaikams – ne mažesnę nei 0,7 BSI dydžio sumą per mėnesį,**

*2025 metais kiekvieno vaiko su negalia ir (ar) vaiko, turinčio specialiųjų ugdymosi poreikių, ir (ar) vaiko, kuriam taikoma atvejo vadyba, dienos socialinės priežiūros paslaugoms finansuoti skirdama ne mažesnę nei 1*,7 *BSI dydžio sumą per mėnesį, kitiems vaikams – ne mažesnę nei 0,8 BSI dydžio sumą per mėnesį,*

*2026 metais kiekvieno vaiko su negalia ir (ar) vaiko, turinčio specialiųjų ugdymosi poreikių, ir (ar) vaiko, kuriam taikoma atvejo vadyba, dienos socialinės priežiūros paslaugoms finansuoti skirdama ne mažesnę nei 2 BSI dydžių sumą per mėnesį, kitiems vaikams – ne mažesnę nei 0,9 BSI dydžio sumą per mėnesį.*

Plungės rajono savivaldybės tarybos 2023 m. gruodžio 21 d. sprendimo Nr. T1-339 „Dėl Plungės rajono savivaldybės tarybos 2022 metų lapkričio 24 d. spendimo Nr. T1-250 „Dėl socialinių paslaugų kainų Plungės rajono savivaldybėje nustatymo“ ir jį keitusio sprendimo pakeitimo“1.3.2. papunkčiu vaikų dienos socialinė priežiūra **vaiko su negalia ir (ar) specialiaisiais ugdymosi poreikiais – 85 Eur,**

**kitų vaikų – 40 Eur per mėnesį.**

**................................................................................................................................................................**

**Plungės rajono savivaldybėje 6 įstaigoms suteikta akreditacija teikti akredituotą socialinę reabilitacijos paslaugą asmenims su negalia bendruomenėje:**

1. Telšių apskrities sergančiųjų nervų – raumenų ligomis asociacijai – 30 akredituotų vietų;

2. Plungės sergančiųjų cukriniu diabetu klubui – 40 akredituotų vietų;

3. Plungės neįgaliųjų draugijai – 45 akredituotos vietos;

4. VšĮ LASS šiaurės rytų centrui – 27akredituotų vietų;

5. Cerebrinio paralyžiaus asociacijai Plungės skyriui – 35 akredituotos vietos;

6. Žemaitijos psichikos negalią turinčių žmonių klubui „Telšių atjauta“ – 20 akredituotų vietų.

Socialinei reabilitacijai neįgaliesiems bendruomenėje akredituotų paslaugų teikimui vykdomas vadovaujantis Neįgaliųjų reikalų departamento prie Socialinės apsaugos ir darbo ministerijos direktoriaus 2023 m. gruodžio 29 d. įsakymu Nr. V-132 „Dėl Lietuvos Respublikos valstybės biudžeto lėšų akredituotai socialinei reabilitacijai neįgaliesiems bendruomenėje organizuoti, teikti ir administruoti 2024 metais paskirstymo savivaldybių administracijoms“, Lietuvos Respublikos socialinės apsaugos ir darbo ministro 2023 m. gruodžio 4 d. įsakymo Nr. A1-786 „Dėl socialinės reabilitacijos asmenims su negalia bendruomenėje finansavimo iš Lietuvos Respublikos valstybės biudžeto lėšų tvarkos aprašo patvirtinimo“ 3.2 papunkčiu.

7. Aprašo 8 punkto nuostatos, pagal kurias Savivaldybė kiekvienai socialinę reabilitaciją teikiančiai socialinių paslaugų įstaigai, kuriai iki praėjusių metų gruodžio 1 d. (imtinai) buvo suteikta teisė teikti akredituotą socialinę reabilitaciją, **kurioje yra ne mažiau kaip 10 vietų socialinei reabilitacijai teikti** ir apie kurią savivaldybės administracija pateikė informaciją SPIS, socialinei reabilitacijai organizuoti ir **teikti iš savivaldybės biudžeto skiria ne mažiau nei po 0,35 BSI** per mėnesį už kiekvieną socialinėje reabilitacijoje praėjusį mėnesį dalyvavusį asmenį, netaikomos 2024 metais. Savivaldybės administracija 2024 metais kiekvienai socialinę reabilitaciją teikiančiai socialinių paslaugų įstaigai, kuriai iki 2023 m. gruodžio 1 d. buvo suteikta teisė teikti akredituotą socialinę reabilitaciją, kurioje yra ne mažiau kaip 10 vietų socialinei reabilitacijai teikti ir apie kurią savivaldybės administracija pateikė informaciją Agentūrai per E. pristatymo informacinę sistemą, socialinei reabilitacijai organizuoti ir teikti iš savivaldybės biudžeto skiria ne mažiau nei po 0,35 BSI **(19,25 Eur)** per mėnesį už kiekvieną socialinėje reabilitacijoje praėjusį mėnesį dalyvavusį asmenį.

Plungės rajono savivaldybės tarybos 2023 m. gruodžio 21 d. sprendimo Nr. T1-339 „Dėl Plungės rajono savivaldybės tarybos 2022 metų lapkričio 24 d. spendimo Nr. T1-250 „Dėl socialinių paslaugų kainų Plungės rajono savivaldybėje nustatymo“ ir jį keitusio sprendimo pakeitimo“ 1.3.3 papunkčiu, socialinės reabilitacijos neįgaliesiems bendruomenėje – **19,25 Eur per mėnesį už vieną asmenį. S**kiriamų lėšų sumos dydis yra kintamas, jis **priklauso** nuo įstaigas **lankančių asmenų** su negalia **skaičiaus.**

**................................................................................................................................................................**

**Plungės rajono savivaldybėje 1 įstaigai suteikta akreditacija teikti akredituotą apgyvendinimo apsaugotame būste paslaugą asmenims su negalia:**

8. Žemaitijos psichikos negalią turinčių žmonių klubui „Telšių atjauta“ – 3 akredituotos vietos:

Maksimali finansuojama akredituotos Apgyvendinimo apsaugotame būste paslaugos kaina, kurią apmoka Savivaldybė Paslaugos teikėjui – **835,00 eurai per mėnesį asmeniui** patvirtinta Plungės rajono savivaldybės tarybos 2023 m. gruodžio 21 d. sprendimo T1-339 ,,Dėl Plungės rajono savivaldybės tarybos 2022 m. lapkričio 24 d. sprendimo Nr. T1-250 „Dėl socialinių paslaugų kainų Plungės rajono savivaldybėje nustatymo“ ir jį keitusio sprendimo pakeitimo“, skiriamų lėšų sumos dydis yra kintamas, jis priklauso nuo asmens finansinių galimybių mokėti už socialinės priežiūros paslaugas.

Akredituotos Apgyvendinimo apsaugotame būste paslaugos kaina – 835,00 euro per mėnesį asmeniui, gyvenančiam Plungės rajono savivaldybėje nuomojamame apsaugotame būste, patvirtinta Žemaitijos psichikos negalią turinčių žmonių klubo ,,Telšių atjauta“ 2023 metų lapkričio 29 dienos pirmininko potvarkiu Nr. 58 ,,Dėl akredituotos socialinės priežiūros paslaugos nuomojamame apsaugotame būste (1gyventojui) kainos tvirtinimo nuo 2024-01-01“, ir - 600,00 euro per mėnesį asmeniui, gyvenančiam Telšių rajono savivaldybėje nuomojamame apsaugotame būste, patvirtinta Žemaitijos psichikos negalią turinčių žmonių klubo ,,Telšių atjauta“ 2023 metų lapkričio 29 dienos pirmininko potvarkiu Nr. 59 ,,Dėl akredituotos socialinės priežiūros paslaugos nuomojamame apsaugotame būste (1gyventojui) kainos tvirtinimo nuo 2024-01-01“.