**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS ADMINISTRACIJOS PROJEKTO „SVEIKATOS CENTRO SUDĖTYJE TEIKIAMŲ SVEIKATOS PRIEŽIŪROS PASLAUGŲ INFRASTRUKTŪROS MODERNIZAVIMAS PLUNGĖS RAJONO SAVIVALDYBĖJE“ ĮGYVENDINIMUI**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 4 dalimi, 2022–2030 metų Sveikatos priežiūros kokybės ir efektyvumo didinimo programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ projektų finansavimo sąlygų aprašu Nr. 19, patvirtintu Lietuvos Respublikos sveikatos apsaugos ministro 2023 m. spalio 4 d. Lietuvos Respublikos sveikatos apsaugos ministro įsakymu Nr. V-1052 „Dėl Lietuvos Respublikos sveikatos apsaugos ministro 2022 m. gegužės 20 d. įsakymo Nr. V-988 „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“ pakeitimo“ ir jį keitusiu sprendimu, Plungės rajono savivaldybės taryba nusprendžia:

1. Pritarti Plungės rajono savivaldybės administracijos projekto „Sveikatos centro sudėtyje teikiamų sveikatos priežiūros paslaugų infrastruktūros modernizavimas Plungės rajono savivaldybėje“ (toliau – Projektas) įgyvendinimui.
2. Sutikti, kad Projektas būtų įgyvendinamas su partneriais:
   1. VšĮ Plungės ligonine;
   2. UAB „Plungės sveikatos centras“;
   3. A. Klišonio komercinė firma „Inesa“;
   4. UAB „Klinika Pulsas“;
   5. UAB ,,Pulsanum“;
   6. UAB „Gydora“.
3. Padengti partneriui VšĮ Plungės ligoninei tenkančią netinkamų finansuoti, tačiau šiam Projektui įgyvendinti būtinų išlaidų dalį ir tinkamų išlaidų dalį, kurios nepadengia Projekto finansavimas.
4. Įpareigoti kitus Projekto partnerius padengti jiems tenkančias netinkamų finansuoti, tačiau šiam Projektui įgyvendinti būtinų išlaidų dalis ir tinkamų išlaidų dalis, kurių nepadengia Projekto finansavimas.
5. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti visus su Projekto įgyvendinimu susijusius dokumentus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėja Žaneta Vaitkuvienė

Teisės, personalo ir civilinės metrikacijos skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Savivaldybės gydytoja Oresta Gerulskienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vyr. specialistė Toma Rupeikė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS ADMINISTRACIJOS PROJEKTO „SVEIKATOS CENTRO SUDĖTYJE TEIKIAMŲ SVEIKATOS PRIEŽIŪROS PASLAUGŲ INFRASTRUKTŪROS MODERNIZAVIMAS PLUNGĖS RAJONO SAVIVALDYBĖJE“ ĮGYVENDINIMUI“**

2024 m. kovo 8 d.

Plungė

**1. Parengto sprendimo projekto tikslai, uždaviniai.** Gauti Savivaldybės tarybos pritarimą Plungės rajono savivaldybės administracijos projekto „Sveikatos centro sudėtyje teikiamų sveikatos priežiūros paslaugų infrastruktūros modernizavimas Plungės rajono savivaldybėje“ (toliau – Projektas) įgyvendinimui.

VšĮ Centrinė projektų valdymo agentūra 2023 m. spalio 6 d. paskelbė kvietimą Nr. 09-022-P „Sveikatos centro sudėtyje teikiamų sveikatos priežiūros paslaugų infrastruktūros modernizavimas“ teikti projektų įgyvendinimo planus iki 2024-03-29.

Projektų atrankos būdas – valstybinis planavimas.

Projekto vykdytojas – Plungės rajono savivaldybės administracija.

Projekto partneriai – (Sveikatos centre, funkcinio bendradarbiavimo būdu, dalyvaujančios Plungės rajono savivaldybės sveikatos priežiūros įstaigos (toliau – ASPĮ):

1. VšĮ Plungės ligoninė;
2. UAB „Plungės sveikatos centras“;
3. A. Klišonio komercinė firma „Inesa“;
4. UAB „Klinika Pulsas“;
5. UAB „Pulsanum“;
6. UAB „Gydora“.

Pagal patvirtintą 2022–2030 metų Sveikatos priežiūros kokybės ir efektyvumo didinimo programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ projektų finansavimo sąlygų aprašą Nr. 19 (toliau – Finansavimo sąlygų aprašas) Plungės rajono savivaldybei yra numatytas finansavimas sveikatos centro sveikatos priežiūros paslaugoms teikti reikiamos infrastruktūros modernizavimui. Projekto lėšomis galima finansuoti pirminės ambulatorinės ir antrinio lygio ambulatorines specializuotas asmens sveikatos priežiūros paslaugoms teikti reikiamos infrastruktūros modernizavimą, kur tinkamos išlaidos: remonto/rekonstrukcijos/ statybos darbai, įrangos, baldų bei transporto priemonės (elektromobilis su arba be įkrovimo stotelės), skirtoms pacientams lankyti ir paslaugas teikti namuose, įsigijimas.

Projekto lėšos bus skirtos Projekto partnerių teikiamų paslaugų infrastruktūros modernizavimui, atsižvelgiant į pateiktus partnerių poreikius. Lėšos bus skirstomos proporcingai, įvertinus prisirišusių gyventojų skaičių ir teikiamų paslaugų metinį kiekį.

Kiekviena ASPĮ planuoja įgyvendinti tikslines investicijas pagal Sveikatos centrui priskiriamų sveikatos priežiūros paslaugų teikimo organizavimo tvarkos apraše nurodytą sveikatos priežiūros paslaugų sąrašą, pvz. Šeimos medicinos paslaugų teikimui planuojama įsigyti elektromobilius, nešiojamus kompiuterius, ultragarsines sistemas ir pan., pradinės ambulatorinės medicininės reabilitacijos paslaugoms pagerinti planuojama įsigyti magneto terapijos aparatą, pirminės odontologijos paslaugų teikimui – stomatologinį įrenginį ir kt. ASPĮ, teikdamos poreikį, nurodė pagrindines priežastis, kodėl planuojamos konkrečios investicijos įstaigoje (įrangos trūkumas, susidėvėjusi įranga, naujos technologijos poreikis (numatomi taikyti nauji, efektyvesni gydymo metodai), netinkama patalpų būklė, per mažos patalpos ir pan.).

Projekto veiklos turi būti įgyvendintos iki 2027 metų gruodžio 31 d. Tam tikrais atvejais dėl objektyvių priežasčių laikotarpis gali būti pratęstas ne ilgiau kaip iki 2029 m. rugpjūčio 31 d. Planuojama projekto įgyvendinimo pradžia 2024 m.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus pritarta įgyvendinti Projektą ir bus galima teikti Projekto įgyvendinimo planą VšĮ Centrinei projektų valdymo agentūrai Projekto finansavimui gauti, kurio įgyvendinimo metu bus pagerintos Sveikatos centre teikiamos paslaugos.

**4. Lėšų poreikis ir finansavimo šaltiniai.**

Pagal Finansavimo sąlygų aprašą Plungės rajono savivaldybei sveikatos centro sudėtyje teikiamų sveikatos priežiūros paslaugų infrastruktūros modernizavimui yra numatyta 903 208,00 Eur, iš kurių:

Pirminei ambulatoriniai asmens sveikatos priežiūrai – 347 152,00 Eur;

Antrinio lygio ambulatoriniai specializuotai asmens sveikatos priežiūrai – 496 967,00 Eur;

Bei netiesioginėms išlaidoms taikoma 7 proc. fiksuotoji norma nuo tinkamų finansuoti tiesioginių projekto išlaidų.

Didžiausia galima Projekto finansuojamoji dalis sudaro 100 proc. visų tinkamų finansuoti Projekto išlaidų.

Savivaldybės biudžeto lėšų prisidėjimas nenumatomas.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Projekte dalyvauja trys pirminę ambulatorinę asmens sveikatos priežiūros paslaugas teikiančios ASPĮ, pagal TLK Savivaldybei pateiktus pirminio lygio gydymo įstaigose prisirašiusių pacientų skaičius, lėšos investicijoms paskirstytos sekančiai:

UAB „Plungės Sveikatos Centras“ (prisirašę 15 794 asmenys) – 162 346 Eur;

1. Klišonio komercinei firmai „Inesa“ (prisirašę 9 544 asmenys) – 98 101,00 Eur;

UAB „Klinika Pulsas“ (prisirašę 8 435 asmenys) – 86 702,00 Eur.

Taip pat Projekte dalyvauja keturios antrinio lygio ambulatorinę specializuotas asmens sveikatos priežiūros paslaugas teikiančios ASPĮ, pagal teikiamų paslaugų metinį kiekį lėšos investicijoms paskirstytos sekančiai:

VšĮ Plungės ligoninei (metinis suteiktų paslaugų kiekis 55 909 vnt.) – 388 524,00 Eur;

A. Klišonio komercinei firmai „Inesa“ (metinis suteiktų paslaugų kiekis 6 178 vnt.) – 42 932,00 Eur;

UAB „Pulsanum“ (metinis suteiktų paslaugų kiekis 4 924 vnt.) – 34 218,00 Eur;

UAB „Gydora“ (metinis suteiktų paslaugų kiekis 4 503 vnt.) – 31 292,00 Eur.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Taip* |  |
| *Regiono plėtrai* | *Teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyr. specialistė Toma Rupeikė